rejauldu/bengali-wikipedia huggingface dataset:
আলী আশরাফ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ১০-০৫-২০১২   জন্ম ও শিক্ষাজীবন  আলী আশরাফের জন্ম ময়মনসিংহ পৌরসভার কাশরে। তার বাবার নাম মোহাম্মদ আলী হায়দার এবং মায়ের নাম আমিনা খাতুন। তার স্ত্রীর নাম আনোয়ারা বেগম। তাদের এক ছেলে ও এক মেয়ে।   কর্মজীবন  আলী আশরাফ চাকরি করতেন পাকিস্তান বিমানবাহিনীতে। ১৯৭১ সালে কর্মরত ছিলেন ঢাকায়। তখন তার পদবি ছিল করপোরাল। মুক্তিযুদ্ধ শুরু হলে ঢাকা থেকে পালিয়ে ময়মনসিংহ হয়ে ভারতে যান। সেখানে তিনি যুদ্ধে ইচ্ছুকদের নিয়ে একটি দল গঠন করেন। পরে তাকে অন্তর্ভুক্ত করা হয় নিয়মিত মুক্তিবাহিনীর জেড ফোর্সে। এরপর তাকে ১১ নম্বর সেক্টরের মানকারচর সাবসেক্টরে পাঠানো হয়। কিন্তু সাদুল্লাপুর ছাড়া আর কোনো অপারেশন বা যুদ্ধে তিনি অংশ নিতে পারেননি। আলী আশরাফ স্বাধীনতার পর বাংলাদেশ সেনাবাহিনীতে যোগ দেন। মেজর হিসেবে অবসর নেন।    মুক্তিযুদ্ধে ভূমিকা  ১৯৭১ সালের সেপ্টেম্বর মাসের শেষ দিক। একদিন রাতে আলী আশরাফসহ একদল মুক্তিযোদ্ধা আকস্মিক আক্রমণ চালান গাইবান্ধা জেলার সাদুল্লাপুর থানায়। আক্রমণের শুরুতেই থানায় অবস্থানরত বাঙালি-অবাঙালি পুলিশ প্রতিরোধ দূরের কথা, সব পালিয়ে গেল। মুক্তিযোদ্ধাদের হস্তগত হলো অনেক অস্ত্রশস্ত্র ও গুলি। মুক্তিযোদ্ধারা হস্তগত অস্ত্রশস্ত্র ও গুলি নিয়ে রওনা হলেন হাইড আউটের উদ্দেশ্যে। তখন ভোরের আলো কেবল ফুটতে শুরু করেছে। তাদের হাইড আউট মোল্লার চরে। থানা সদর থেকে বেশ দূরে। সকাল হওয়ার আগেই ফিরতে হবে সেখানে। থানা আক্রমণের সাফল্যে মুক্তিযোদ্ধারা উৎফুল্ল। পথে তাদের জন্য বিপদ অপেক্ষা করছে। তারা বুঝতেও পারলেন না। বল্লমজাড় গ্রামে পৌঁছামাত্র মুক্তিযোদ্ধারা পড়ে গেলেন পাকিস্তান সেনাবাহিনীর অ্যামবুশে। আকস্মিক আক্রমণে তারা দিশেহারা। বেশির ভাগ মুক্তিযোদ্ধা অসংগঠিত অবস্থায় ছত্রভঙ্গ হয়ে গেলেন। আলী আশরাফ ও তার কয়েকজন সহযোদ্ধা এতে দমে গেলেন না। চরম বিপদেও মাথা ঠান্ডা রেখে সাহসিকতার সঙ্গে পাকিস্তান সেনাবাহিনীর আক্রমণের বিরুদ্ধে প্রতিরোধ গড়ে তুললেন। তাদের এ প্রতিরোধ পাকিস্তানি সেনাদের বিভ্রান্তিতে ফেলে দেয়। কিন্তু মুক্তিযোদ্ধারা তখন সংখ্যায় অনেক কম। সে জন্য তারা সিদ্ধান্ত নিলেন পশ্চাদপসরণের। কয়েকটি দলে বিভক্ত হয়ে বিভিন্ন দিক দিয়ে তারা পশ্চাদপসরণ শুরু করলেন। আলী আশরাফ ও তার দুই সহযোদ্ধা গুলি করতে করতে পিছু হটছিলেন। কিন্তু বেশিদূর যেতে পারেননি। তাদের দিকে ছুটে আসে ঝাঁকে ঝাঁকে এলএমজির গুলি। তিনজনই গুলিবিদ্ধ হয়ে আহত হন। এ অবস্থায় তাদের পক্ষে আর পশ্চাদপসরণ করা সম্ভব হয়নি। গ্রামবাসী কয়েকজনের সহায়তায় আশ্রয় নেন একটি বাড়িতে। ওই বাড়ির গৃহকর্তা, অন্যরা তাদের খুব সহায়তা করেন। কিন্তু তাতেও শেষ রক্ষা হলো না। কিছুক্ষণ পর রক্তের দাগ দেখে ওই বাড়িতে হাজির হলো একদল পাকিস্তানি সেনা। তারা ধরা পড়েন । পাকিস্তানি সেনারা আলী আশরাফের দুই সহযোদ্ধা ইসলামউদ্দিন ও ওমর ফারুককে তখনই হত্যা করে। তারা দুজন ছিলেন পাকিস্তান বিমানবাহিনীর এয়ারম্যান। তাকে পাকিস্তানিরা আটক করে গাইবান্ধায় নিয়ে যায়। পরে আলী আশরাফ ঘটনাচক্রে বেঁচে যান। পাকিস্তানি সেনারা তাকে গাইবান্ধায় তাদের যে ক্যাম্পে নিয়ে যায়, সেই ক্যাম্পের একজন ক্যাপ্টেন ছিল তার পরিচিত। ওই ক্যাপ্টেন তার চিকিৎসার ব্যবস্থা করে। এরপর তাকে নাটোর জেলে পাঠানো হয়। মুক্তিযুদ্ধের চূড়ান্ত পর্যায়ে ১৩ ডিসেম্বর তিনি আরও কয়েকজনের সঙ্গে জেল থেকে পালিয়ে যান।   পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
কিং আঙ্কেল () এটি ১৯৯৩ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন রাকেশ রোশন। নাম ভূমিকায় অভিনয় করেছেন জ্যাকি শ্রফ সাথে আছেন শাহরুখ খান, অনু আগারওয়াল, পরেশ রাওয়াল, দেবেন বর্মা ও নাগমা। ছবিটি হিন্দি ও উর্দু দুটি ভাষাতে মুক্তি দেয়া হয়।   শ্রেষ্ঠাংশে   জ্যাকি মহাজন ... অশোক বানসাল  শাহরুখ খান ... অনিল বানসাল  অনু আগরওয়াল ... মিস ফেননি ভাগিনা  পরেশ রাওয়াল ... প্রতাপ  দেভেন বর্মা ... করিম  নাগমা ... কবিতা  পূজা রুপারেল ... মুন্না  সুস্মিতা মুখার্জী ... শান্তি  দিনেশ হিঙ্গু ... চুনিলাল  দালীপ তাহিল ... প্রদীপ মল্লিক   সংগীত   সাউন্ড ট্র্যাক   তথ্যসূত্র    বহিঃসংযোগ     বিষয়শ্রেণী:১৯৯৩-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:অনাথ সম্পর্কে চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:রাকেশ রোশন পরিচালিত চলচ্চিত্র বিষয়শ্রেণী:রাজেশ রোশন সুরারোপিত চলচ্চিত্র
আজারবাইজান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৬ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।  ১৯৯৬ সালের পূর্বে ১৯৫২ - ১৯৮৮ সাল পর্যন্ত আজারবাইজান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।  আজারবাইজানের ক্রীড়াবিদগণ গ্রীষ্মকালীন অলিম্পিক গেমসে সর্বমোট ২৬ টি পদক জিতেছে, সবচেয়ে বেশি পদক জিতেছে কুস্তি, শ্যুটিং, মুষ্টিযুদ্ধ, জুডো ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।  ন্যাশনাল অলিম্পিক কমিটি অব আজারবাইজান ১৯৯২ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব. 1952–1988   এর অংশ হিসাবে    এর অংশ হিসাবে   23  0  1  0  1  61   31  2  0  1  3  34   36  1  0  4  5  50   44  1  2  4  7  39   53  2  2  6  10  30                সর্বমোট  ৬  ৫  ১৫  ২৬  ৫৮   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব. 1952–1988   এর অংশ হিসাবে    এর অংশ হিসাবে   did not participate   4  0  0  0  0  –   4  0  0  0  0  –   2  0  0  0  0  –   2  0  0  0  0  –   5  0  0  0  0  –         সর্বমোট  0  0  0  0  –   আরও দেখুন   প্যারালিম্পিকে আজারবাইজান   বহিঃসংযোগ           "Azerbaijani Wrestler Namig Abdullayev Wins Olympic Gold," in Azerbaijan International, Vol. 8:4 (Winter 2000), p. 76.  "Zemfira Meftahatdinova: Right on Target, Olympic Gold, Skeet Shooter," in Azerbaijan International, Vol. 8:4 (Winter 2000), p. 79.  "Vugar Alakbarov, Olympic Bronze in Boxing," in Azerbaijan International, Vol. 8:4 (Winter 2000), p. 78.    বিষয়শ্রেণী:আজারবাইজানে ক্রীড়া
সিনা ইবনে জামালী এজেসি, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি ডিরেক্টর মিলিটারি অপারেশনের এ্যাডজুটেন্ট জেনারেল। বাংলাদেশ সেনাবাহিনীর ২৪তম পদাতিক ডিভিশনের জেনারেল অফিসার কমান্ডিং, চট্টগ্রাম ও সেনা সদর দফতরের জেনারেল স্টাফ হিসেবে ছিলেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন। বর্তমানে তিনি রেডিয়েট ফার্মাসিউটিক্যালস লিমিটেডের কর্পোরেট পরামর্শক, রেডিয়েট ডিস্ট্রিবিউশন লিমিটেড ও রেডিয়েট নিউট্রাসিউটিক্যালস লিমিটেডের এমডি ও সিইও হিসেবে কাজ করছেন।   শিক্ষাজীবন  সিনা ইবনে জামালী মির্জাপুর ক্যাডেট কলেজে পড়াশোনা করেন। তিনি ডিফেন্স সার্ভিসেস কমান্ড এবং স্টাফ কলেজের মাস্টার্স অফ ডিফেন্স স্টাডিজ (এমডিএস) এবং ডিফেন্স সার্ভিসেস কমান্ড এবং স্টাফ কলেজ থেকে আর্মি ওয়ার কোর্স সম্পন্ন করেন। পাকিস্তান এবং মার্কিন যুক্তরাষ্ট্রের আর্মি ওয়ার কোর্স সম্পন্ন করেন।   কর্মজীবন  তিনি দুটি পদাতিক ব্যাটালিয়নের ও একটি পদাতিক ব্রিগেড এবং একটি পদাতিক ডিভিশনের নেতৃত্ব দেন। তিনি চট্টগ্রাম পার্বত্য চট্টগ্রামে বিদ্রোহী অভিযানে অংশ নেন। তিনি সেনাবাহিনীর অ্যাডজুটেন্ট জেনারেল হিসেবে দায়িত্ব পালন করেন। তিনি বাংলাদেশ সেনাবাহিনীর কর্নেল কমান্ড্যান্ট পদে ভূষিত হন। ১৪ মে ২০০৯ থেকে ৩১ অক্টোবর ২০০৯ পর্যন্ত তিনি ন্যাশনাল ডিফেন্স কলেজের কমান্ড্যান্ট হিসেবে দায়িত্ব পালন করেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেট প্রশাসক বিষয়শ্রেণী:বাংলাদেশ ক্রিকেট বোর্ডের সভাপতি বিষয়শ্রেণী:মির্জাপুর ক্যাডেট কলেজের প্রাক্তন শিক্ষার্থী
তারকেশ্বর সেনগুপ্ত (১৫ এপ্রিল ১৯০৫ -  ১৬ সেপ্টেম্বর ১৯৩১) ভারতের স্বাধীনতা আন্দোলনকারী ও চট্টগ্রাম অস্ত্রাগার লুন্ঠনের অন্যতম কর্মী। তিনি সূর্য সেন এর বিপ্লবী দলের সদস্য ছিলেন।  প্রারম্ভিক জীবন তারকেশ্বর সেনগুপ্ত ১৯০৫ খ্রিষ্টাব্দের ১৫ এপ্রিল ব্রিটিশ ভারতের, বরিশাল জেলার গাইলা গ্রামে মধ্যবিত্ত পরিবারে জন্মগ্রহণ করেন। তার পিতার নাম হরিচরণ সেনগুপ্ত। তার পারিবারিক পরিবেশে দেশপ্রেমের ধারণা নিয়ে তিনি অনুপ্রাণিত হয়ে ছিলেন। ১৯২৪ সালে গৈলা স্কুল থেকে ম্যাট্রিক পরীক্ষায় উত্তীর্ণ হন ও ১৯২৬ খ্রি. বরিশাল ব্রজমোহন কলেজ থেকে আই.এ. পরীক্ষা দেন কিন্তু অকৃতকার্য হন।   বিপ্লবী কর্মকাণ্ড  তারকেশ্বর সেনগুপ্ত ছিলেন একজন বিপ্লবী সমাজকর্মী। তিনি গাইলা শাখার যুগান্তর গ্রুপের সাথে যুক্ত ছিলেন। ১৯২৫ সালে তিনি শঙ্কর মঠ এবং গাইলা সেবাশ্রমের সাথে যুক্ত হন। ব্রিটিশবিরোধী আন্দোলনে যোগ দিয়ে গ্রেফতার হন এবং কয়েক মাসের জন্য কারাবাস ভোগ করেন। তিনি লবণ সত্যাগ্রহ আন্দোলনে যোগ দেন এবং আবার ডি.আই শাসনে গ্রেফতার হন। তাকে হিজলি কারাগারে পাঠান হয়।  মৃত্যু ১৯৩১ খ্রিষ্টাব্দের ১৬ই সেপ্টেম্বর হিজলি ডিটেনশন ক্যাম্পে তারকেশ্বর সেনগুপ্ত ও তার অন্য সাথী সন্তোষ কুমার মিত্রকে পুলিস গুলি  করে হত্যা করেন।  তথ্যসূত্র  বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:গৈলার ব্যক্তি বিষয়শ্রেণী:১৯০৫-এ জন্ম বিষয়শ্রেণী:১৯৩১-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:বরিশাল জেলার সক্রিয়কর্মী
ডিসেপশন পয়েন্ট  হলো ২০০১ সালে প্রকাশিত আমেরিকান লেখক ড্যান ব্রাউন এর রহস্য থ্রিলার উপন্যাস। এটি ব্রাউন এর তৃতীয় উপন্যাস এবং ২০২০ সাল পর্যন্ত রবার্ট ল্যাংডন সিরিজের বাইরে তার দ্বিতীয় এবং সর্বশেষ উপন্যাস । এটি সাইমন অ্যান্ড শুস্টার প্রকাশ করেছেন।  উপন্যাসটি হোয়াইট হাউসের গোয়েন্দা বিশ্লেষক রাচেল সেক্সটনের নাসার একটি উল্কা আবিষ্কারের সংশ্লেষের সাথে জড়িত থাকার সাথে সম্পর্কযুক্ত, যে ঘটনা বহিরাগত জীবনের সম্ভাব্যতা প্রমাণ করে এবং যা ALH84001 মামলার অনুরূপ। আবিষ্কারটি মার্কিন যুক্তরাষ্ট্রের রাষ্ট্রপতি নির্বাচনের আগ মুহূর্তে প্রকাশ্যে এসেছিল, যেখানে তাঁর বাবা প্রতিদ্বন্দ্বিতা করছেন। আবিষ্কারটি তাঁর নিয়োগকর্তা, শায়িত্ব  মার্কিন যুক্তরাষ্ট্রের রাষ্ট্রপতি, য্যাকারি হার্নি এর প্রচারণার সহায়ক কিন্তু তাঁর বাবা সিনেটর সেজউইক সেক্সটন, একজন সেনেটর যিনি নির্কেবাচনে এগিয়ে আছেন তাঁকে প্রতিকূল অবস্থাতে ফেলবে।যদিও তিনি ইতোমধ্যে পারিবারিকভাবে সম্পূর্ণ আলাদা।বিশেষজ্ঞদের একটি দল সহ সেক্সটনকে  অবশ্যই উল্কাটির সত্যতা উন্মোচন করতে হবে যা প্রেসিডেন্ট হার্নির প্রচারকে এগিয়ে দিতে পারে অথবা ভেঙে দিতে পারে।   পটভূমি  যখন নাসার একটি স্যাটেলাইট আর্কটিক বরফের গভীরে নিমজ্জিত বিস্ময়কর এক বিরল বস্তু আবিষ্কার করে, তখন অভিযান চালানো মহাকাশ সংস্থাটি নাসার নীতি এবং আসন্ন রাষ্ট্রপতি নির্বাচনে বিজয় ঘোষণা করে। সন্ধানের সত্যতা যাচাই করতে হোয়াইট হাউস গোয়েন্দা বিশ্লেষক রেচেল সেক্সটনের দক্ষতার প্রতি আহ্বান জানায়। অনন্যপন্ডিত মাইকেল টোল্যান্ড সহ বিশেষজ্ঞদের একটি দল ও র‌্যাচেল আর্কটিক ভ্রমণ করেন এবং হঠাতই কল্পনাতীত বিস্ময় উদ্ভাবন করেন: বৈজ্ঞানিক কৌতুকের প্রমাণ, একটি সাহসী পদক্ষেপ যা বিশ্বকে বিতর্কে ডুবে যাওয়ার হুমকি দেয়। তবে রাষ্ট্রপতিকে সতর্ক করার আগেই, র‍্যাচেল এবং মাইকেল ঘাতকদের একটি মারাত্মক দল দ্বারা আক্রান্ত হন। জনশূন্য ও প্রাণঘাতী প্রান্তর জুড়ে পালিয়ে থেকে তাদের জীবন বাঁচানোর একমাত্র ভরসা হ'ল এই মারাত্মক চক্রান্তের পিছনে কে আছে তা আবিষ্কার করা। শেষ পর্যন্ত তাঁরা যে সত্য জানতে পারবে তা হলো সবচেয়ে বড় প্রতারণা।   তথ্যসূত্র   বিষয়শ্রেণী:ড্যান ব্রাউনের উপন্যাস
মুকেরিয়ান () ভারতের পাঞ্জাব রাজ্যের হোসিয়ারপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৫ মিটার (৮০৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুকেরিয়ান শহরের জনসংখ্যা হল ২১,৩৭৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে মুকেরিয়ান এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
প্রগতিশীল মুসলিম ইউনিয়ন (ইংরেজি: Progressive Muslim Union; সংক্ষেপে PMU) উত্তর আমেরিকার একটি উদারপন্থী ইসলামী সংগঠন। সংগঠনটি আনুষ্ঠানিকভাবে ১৫ নভেম্বর, ২০০৪ সালে ম্যানহাটনে গঠিত হয়েছিল কিন্তু ২০০৬ সালের ডিসেম্বরে এই সংগঠনটি ভেঙে দেওয়া হয়। <blockquote>প্রগতিশীল মুসলিম ইউনিয়ন (PMU) হলো উত্তর আমেরিকার মুসলিমদের একটি গোষ্ঠীর মধ্যে প্রায় দুই বছরের কথোপকথন এবং সহযোগিতার ফলাফল যারা আমাদের সম্প্রদায়কে তার সমস্ত সামাজিক, আদর্শিক এবং রাজনৈতিক বৈচিত্র্যের মধ্যে প্রতিনিধিত্ব এবং নবায়ন করতে প্রতিশ্রুতিবদ্ধ। PMU এর সদস্যরা ধর্মীয়ভাবে সম্পূর্ণ ধর্মনিরপেক্ষ, সাধারণভাবে শেখার প্রতিশ্রুতি, রাজনৈতিক ও সামাজিক ক্ষমতায়ন, ন্যায়বিচার ও স্বাধীনতার প্রতি অঙ্গীকার এবং মুসলিম সম্প্রদায়ের জন্য উদ্বেগ ও ভালোবাসার অংশীদার।</blockquote>  বর্তমান অবস্থা বিভক্তির কারণে পিএমইউ (PMU) বর্তমান বিলুপ্ত। জুলাই ২০০৫ সালে, বোর্ড সদস্য মুকতেদার খান প্রথম পদত্যাগ করে। আগস্ট ২০০৫ সালে, চার প্রতিষ্ঠাতা সদস্যের মধ্যে তিনজন ওমিদ সাফি, হুসেইন ইবিশ, সারাহ এলতানতাউই লরি সিলভার এবং মাইকেল মুহাম্মদ নাইট (আহমেদ নাসেফ চতুর্থ প্রতিষ্ঠাতা সদস্য ছিলেন) পদত্যাগ করেন। মাইকেল মুহাম্মদ নাইট যখন পদত্যাগ করেন তখন তিনি ভবিষ্যদ্বাণী করেছিলেন যে এক বছরের মধ্যে পিএমইউ (PMU) ভেঙে পড়বে।  ২০০৬ সালের ডিসেম্বরে, চেয়ার পামেলা টেলর এবং নির্বাহী পরিচালক অ্যানি জোনভেল্ড বোর্ডের সদস্য তারেক ফাতাহর সাথে অমীমাংসিত দ্বন্দ্বের কারণে বোর্ড থেকে পদত্যাগ করে। এরপরেই ফাতাহ (পিএমইউ-এর ই-মেইল আলোচনার তালিকা নিয়ন্ত্রণ করতেন) তালিকার সদস্যদের পোস্ট করা ব্লক করে দেন।  পিএমইউ (PMU)-এর মূল আঠারো জন নেতার মধ্যে দুজন অ্যানি জোনেভেল্ড এবং পামেলা টেলর'' ২০০৭ সালের মে মাসে মুসলিমদের জন্য প্রগতিশীল মূল্যবোধ (MPV) নামে নতুন একটি সংগঠন তৈরি করে।  তথ্যসূত্র  বিষয়শ্রেণী:মার্কিন যুক্তরাষ্ট্র ভিত্তিক ইসলামি সংগঠন বিষয়শ্রেণী:২০০৪-এ প্রতিষ্ঠিত ইসলামি সংগঠন বিষয়শ্রেণী:ইসলামের মধ্যে উদার ও প্রগতিশীল আন্দোলন
আল সাদ স্পোর্টস ক্লাব (, ; সাধারণত আল সাদ এসসি অথবা শুধুমাত্র আল সাদ নামে পরিচিত) হচ্ছে আল সাদ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৬৯ সালের ২১শে অক্টোবর তারিখে প্রতিষ্ঠিত হয়েছে। ১২,৯৪৬ ধারণক্ষমতাবিশিষ্ট জসিম বিন হামাদ স্টেডিয়ামে আল জাইম নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় জাভি এবং সভাপতির দায়িত্ব পালন করছেন মুহাম্মাদ বিন খলিফা আল সানি। কাতারি আক্রমণভাগের খেলোয়াড় হাসান আল-হাইদুস এই ক্লাবের অধিনায়কের দায়িত্ব পালন করছেন। আল সাদ হচ্ছে কাতার স্টার্স লিগের বর্তমান চ্যাম্পিয়ন, যারা ২০২০–২১ মৌসুমে ক্লাবের ইতিহাসে ১৫তম বারের মতো শিরোপা জয়লাভ করেছিল।  ঘরোয়া ফুটবলে, আল সাদ এপর্যন্ত ৫৭টি শিরোপা জয়লাভ করেছে; যার মধ্যে ১৫টি কাতার স্টার্স লিগ, ১৭টি কাতার আমির কাপ এবং ৮টি কাতার কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২টি এএফসি চ্যাম্পিয়নস লিগ শিরোপা রয়েছে। হাসান আল-হাইদুস, আব্দুলকরিম হাসান, সাদ আল শিব, বাগদাদ বুনেদিয়াহ এবং আকরাম আফিফের মতো খেলোয়াড়গণ আল সাদের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল সাদ স্পোর্টস ক্লাব      বিষয়শ্রেণী:এএফসি চ্যাম্পিয়নস লিগ বিজয়ী বিষয়শ্রেণী:১৯৬৯-এ প্রতিষ্ঠিত ফুটবল ক্লাব বিষয়শ্রেণী:১৯৬৯-এ কাতারে প্রতিষ্ঠিত বিষয়শ্রেণী:কাতার স্টার্স লিগের ক্লাব বিষয়শ্রেণী:কাতারের ফুটবল ক্লাব
বালকৃষ্ণ আকোটকর  (জন্ম ১ জুলাই ১৯৩৭) একজন ভারতীয় দূরপাল্লার দৌড়বিদ।  তিনি ১৯৬৪ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।   ১৯৬৪ সালের অলিম্পিকে ম্যারাথন ইভেন্টে তিনি ৩৩তম স্থান অর্জন করেছিলেন।  খেলাধুলা থেকে অবসর গ্রহণের পর, তিনি ভবিষ্যতের ক্রীড়াবিদদের উন্নয়নে গুরুত্বপূর্ণ ভূমিকা পালন করেছেন।  তিনি জাতীয় ক্রস কান্ট্রি চ্যাম্পিয়নশিপে মহারাষ্ট্র রাজ্যের প্রতিনিধিত্ব করার জন্য পুরুষ ও মহিলা ক্রীড়াবিদ নির্বাচনের জন্য একটি কমিটির নেতৃত্ব দিয়েছেন।   তথ্যসূত্র    বহিঃসংযোগ      বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ ম্যারাথন দৌড়বিদ বিষয়শ্রেণী:ভারতীয় পুরুষ দূরপাল্লার দৌড়বিদ বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
দামুড়হুদা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত একটি ইউনিয়ন।   অবস্থান ও আয়তন   দামুড়হুদা ইউনিয়নটি স্থানাঙ্ক: ২৩°৩৭′৭″ উত্তর ৮৮°৪৭′১৬″ পূর্ব﻿ / ﻿২৩.৬১৮৬১° উত্তর ৮৮.৭৮৭৭৮° অবস্থিত। এর পাশ দিয়ে মাথাভাঙ্গা নদী পর্যন্ত আঁকাবাকা ভাবে চলেগেছে উপ-রাস্তা।   প্রশাসনিক এলাকা  দামুড়হুদা এর প্রধান প্রশাসনিক এলাকার মধ্যে দশমী পাড়া অনেক এরিয়া নিয়ে গঠিত। তাছাড়া পুরাতন ঈদগা পাড়া ও মাথাভাঙ্গা নদীর পাড়ে জনবসতি গড়ে উঠেছে।   ইতিহাস  দামুড়হুদা একটি জনবহুল এলাকা। এখানকার মাটির দিকে তাকালে দেখা যায় অনেক পুরাতন কালের ইট। গ্রাম্য প্রবীণদের মতে এই ঘরবাড়ি তৈরি করেছিলেন ব্রিটিশরা। তাড়া এখান থেকে চলে গেছে তবু তাদের তৈরি স্মৃতিময় বাড়ি গুলা দামুড়হুদা ইউনিয়নবাসীর সঙ্গী।চিৎলা কিছু ব্রিটিশ আমলের বাড়ি ছিল যা ভেঙ্গে ফেলা হয়।এখানে "বিশ্ব শান্তি আশ্রম" নামে একটি বাউল সংঘ এখনো আছে।   শিক্ষা  দামুড়হুদার শিক্ষার মান অগ্রগতির পথে। দামুড়হুদা ইউনিয়ন এর ভিতরেই গড়ে উঠেছে অনেক মাধ্যমিক ও প্রাথমিক স্কুল। উল্লেখযোগ্য স্কুল হলোঃ   দামুডহুদা মডেল পাইলট হাই স্কুল  ব্রাক মাধ্যমিক বিদ্যালয়, দামুড়হুদা  দামুড়হুদা গার্লস স্কুল এন্ড কলেজ গোবিন্দহুদা মাধ্যমিক বিদ্যালয় আব্দুল ওদুদ শাহ ডিগ্রী কলেজ চিৎলা সরকারি প্রাথমিক বিদ্যালয়  অর্থনীতি এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অজ্ন চারা দেশে বিদেশ রপ্তানি। কিছু মুরগি খামার রয়েছে।   তথ্যসূত্র   বিষয়শ্রেণী:দামুড়হুদা উপজেলার ইউনিয়ন
কলকাতা শহরে অনেক উইকিপিডিয়ান থাকেন কিন্তু তাদের নিজেদের মধ্যে কখনও দেখা সাক্ষাৎ হয় না। আমরা কয়েকজন উইকিপিডিয়ান এর আগে অনানুষ্ঠানিক ভাবে মিলিত হলেও উইকিপিডিয়ানের সংখ্যা এক হালির চেয়ে বেশী হয় নি। তাই এবারই প্রথম চেষ্টা করছি আনুষ্ঠানিক বা বড় করে অনানুষ্ঠানিক কিছু একটা করার যাতে কলকাতা শহরে বসবাসরত উইকিপিডিয়ানদের একটা মিলন ঘটানো যায়।  মেইলিং লিস্ট যারা উইকিপিডিয়া সম্মিলন কলকাতা সঙ্ক্রান্ত মেইলিং লিস্ট পেতে আগ্রহী তারা এই মেইলিং লিস্টে নিজের মেইল আইডি যুক্ত করুন https://lists.wikimedia.org/mailman/listinfo/wikimedia-in-wb   আওয়াজ তুলুন  {{উইকিপিডিয়া:সম্মিলন/কলকাতা/নিমন্ত্রণ}}  আগামী আয়োজন  অতীতের আয়োজন ১১ই ডিসেম্বর, শনিবার, ২০১০ বার্তা আগামী আয়োজনে যারা বার্তা পেতে চান তারা নিচে #----~~~~ যোগ করে সম্মিলন সম্পর্কে আপনার ইচ্ছার বহিঃপ্রকাশ ঘটান। ধন্যবাদ।  চিত্রশালা কলকাতায় উইকিপিডিয়ানদের সম্মিলন  বিষয়শ্রেণী:উইকিপিডিয়া সম্মিলন
thumb|বিচিরা বেন ম্রাদ এর প্রতিকৃতি  বিচিরা বেন ম্রাদ (১৯১৩–১৯৯৩; بشيرة بن مراد) ছিলেন একজন তিউনিশিয়ার নারী অধিকার কর্মী। তিনি মুসলিম ইউনিয়ন অব তিউনিসিয়ান উইমেন (ইউএমএফটি) প্রতিষ্ঠা করেন এবং ১৯৩৬ থেকে ১৯৫৬ সাল পর্যন্ত সেখানে সভাপতিত্ব করেন।  জীবনী তিনি একটি পুরোনো তিউনিসীয় ধর্মীয় পণ্ডিত (ওলামা) পরিবারে জন্মগ্রহণ করেছিলেন, মূলত তারা উসমানীয় ছিল, যা খোদজা আলী আল হানাফি এবং উসমানীয় সেনাবাহিনীর সামরিক ইমাম, যারা ১৫৭৪ সালে লা গুলেতে পঞ্চম চার্লস সেনার বিরুদ্ধে যুদ্ধের জন্য তিউনিসে এসেছিলেন।Green, Arnold H. (1978). The Tunisian ulama. 1873-1915. Social structure and response to ideological currents. Leyde: Brill Archive. p. 77.  বিচিরা বেন ম্রাদ ছিলেন শেখ এল ইসলাম, মোহাম্মদ সালাহ বেন ম্রাদের মেয়ে এবং তিউনিসের মুফতি হমিদা বেন ম্রাদের নাতনী। তার মা সালোহা, আরেক শেখ এল ইসলাম, মাহমুদ বেলখোডজারের মেয়ে।  তার বাবা তাকে এবং তার বোনদের একজন পারিবারিক বন্ধু, শেখ মনাচৌকে পরম্পরাগত শিক্ষা এবং গৃহশিক্ষক হিসেবে নিয়োগ দিয়েছিলেন।Bakalti, Souad (1996). La femme tunisienne au temps de la colonisation (1881-1956). Paris: L'Harmattan. pp. 76–78. তিনি আহমেদ জহরকে বিয়ে করেন।  সক্রিয়তা দেশের ভয়াবহ পরিস্থিতি নিয়ে জাতীয়তাবাদী নেতাদের মধ্যে আলোচনা শোনার পর, যেখানে মাহমুদ এল মাতেরিও উপস্থিত ছিলেন, বিচিরা বেন ম্রাদ নারীদের জাতীয় আন্দোলনে সক্রিয় হওয়ার জন্য একটি কাঠামো তৈরির ধারণা দিয়েছিলেন।  ১৯৩৬ সালে, আলি বেলহোয়ান এবং অন্যান্য কর্মীরা ফ্রান্সে স্থায়ী উত্তর আফ্রিকান শিক্ষার্থীদের জন্য অর্থ সংগ্রহের জন্য ব্যর্থভাবে একটি মেলার আয়োজন করেছিলেন। বেন ম্রাদ তখন নারীদের নিয়ে তা পুনরায় আয়োজন করার সিদ্ধান্ত নেন। তিনি জাতীয়তাবাদী নেতা বেলহোয়ান এবং মঙ্গি স্লিমের চুক্তি পেয়েছিলেন, প্রাথমিকভাবে সংশয়ী নাইমা বেন সালাহ, তেভিদা বেন শেখ (তিউনিসিয়ার প্রথম মহিলা চিকিৎসক), হাজ্জাজি মেয়েরা (যার বাবা একজন মন্ত্রী), হাসিবা ঝিলিব (চেইখ এল মদিনা সাদোক গিলিবের নাতনী) এবং নাবিহা বেন মাইল্ডকে (আহমেদ বেন মাইল্ডের স্ত্রী) নিয়ে একটি আয়োজক কমিটি তৈরি করেছিলেন। তারা দার এল ফৌরাতিতে ৯০০০ জনকে একত্রিত করতে পেরেছিলেন, সেখানে বুর্জোয়া পরিবারের ব্যবসায়ী ছিলেন এবং জাতীয়তাবাদী নেতাদের দেওয়া উল্লেখযোগ্য পরিমাণ অর্থ সংগ্রহ করেছিলেন। এক সপ্তাহ পরে, ১৯৩৬ সালের মে মাসে, তিনি ইউএমএফটি প্রতিষ্ঠা করেন, যা প্রথম তিউনিসিয়ার নারী সংগঠন। তার বাবা ও বোনদের সহযোগিতায়, তিনি তার বাবার সাময়িক পত্রিকা, শামস আল-ইসলাম (ইসলামের সূর্য)-তে অসংখ্য নিবন্ধ প্রকাশ করেছিলেন।  ইউএমএফটি নিও ডেস্টোরের সাথে কাজ করেছিল। ১৯৫১ সাল পর্যন্ত ভিসা না পাওয়া সংগঠন তার আইন প্রতিষ্ঠা করে যার লক্ষ্য নারীদের মধ্যে জ্ঞান গড়ে তোলা, নৈতিকতা ও ধর্মের সীমার মধ্যে তাদের শিক্ষার দিকে পরিচালিত করা এবং তরুণ ও শিশুদের জন্য প্রতিষ্ঠানের প্রচার করা। অফিসের স্থায়ী সদস্যরা হলেন হামিদা জহর (মহাসচিব এবং বিচিরার বোন), তেহিদা বেন শেখ, নাবিহা বেন মাইল্ড, ইসিয়া বেন মাইল্ড (বিচিরার বোন), হাসিবা গিলিব, সৌদ বেন মাহমুদ, নাইমা বেন সালাহ, জলিলা মাজালি, এবং মঙ্গিয়া বেন ইজেদ্দিন। অন্যান্য মহিলারা যারা ইউএমএফটি-তে কর্মী হিসেবে যোগ দেন তারা হলেন মৌফিদা বুরগুইবা, ওয়াসিলা বেন আম্মার, রাধিয়া হাদ্দাদ এবং ফেথিয়া মাজালি।  ১৯৫৬ সালে বিলুপ্ত হওয়ার আগ পর্যন্ত বেন ম্যারাড ইউএমএফটির সভাপতি ছিলেন।  শ্রদ্ধা তার স্মৃতির প্রতি সম্মান জানাতে তার নামে বেশ কয়েকটি রাস্তার নামকরণ করা হয়েছে।  তথ্যসূত্র  বিষয়শ্রেণী:১৯১৩-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:তিউনিসীয় নারী বিষয়শ্রেণী:তিউনিশীয় নারীবাদী
thumb|upright=1.5|চাউমিন  চাও মেইং একটি চাইনিজ খাবার যা ভাজা নুডলস এর সাথে সবজি এবং অনেকসময় মাংস কিংবা টোফু দিয়ে বানানো হয়। যুগ যুগ ধরে, চায়নার বিভিন্ন অঞ্চল চাওমিনের নানা পদ সম্প্রসারিত করেছে; যেখানে নুডলস রান্না করার এবং বিভিন্ন উপকরণ ব্যবহারের নানান পদ্ধতি রয়েছে। এটির পরিচিতি পাওয়া যায় অন্য দেশের চীনা অভিবাসী থেকে। এই খাবারটি সকল চাইনিজ অভিবাসীদের কাছে বিখ্যাত এবং বিশ্বজুড়ে যেকোনো চাইনিজ রেস্টুরেন্টের মেন্যুতে থাকবেই।   নামকরণ চাইনিজ শব্দ chaomian (চাওমিয়ান) এর আমেরিকানাইজেশন রুপটি হচ্ছে 'Chao mein' (চাও মেইং)। এটির উচ্চারণ এসেছে ক্যান্টোনিজ উচ্চারণ "chaomin" (চাওমিন) থেকে, যা ইংলিশে (ইউএসএ) প্রথম আর্বিভাব ঘটে।  তথ্যসূত্র  বিষয়শ্রেণী:চাউমিন চাউমিন বিষয়শ্রেণী:পেরুভীয় রন্ধনশৈলী
থাইল্যান্ডের জাতীয় প্রতীকে  () বলা হয় ফ্রা খ্রুট ফা (আরটিজিএস ট্রান্সক্রিপশন; ; "গরুড় বাহন হিসাবে") এটি আনুষ্ঠানিকভাবে  গৃহীত হয়েছে ১৯১১ সালে রাজা ভজিরাভুধ (ষষ্ঠ রামা) দ্বারা। যাইহোক, কাল্পনিক জীব হিসেবে ব্যবহার করা হয়েছে এই  প্রতীক,  এবং এই প্রতীক থাইল্যান্ডে কয়েক শতাব্দী ধরে ব্যবহার হয়ে আসছে। এই গরুড় চিহ্ন সীলমোহরে ব্যবহার করা হয় , যা দ্বারা  থাইল্যান্ডের রাজা এবং থাইল্যান্ডের সরকারের পরিচয় দিতে অফিসিয়াল নথি হিসেবে এবং তার প্রধান প্রতীক হিসাবে ব্যবহার হয়ে থাকে।  এই গরুড় একটি পৌরাণিক পশু যা নিয়ে হিন্দু এবং বৌদ্ধদের ঐতিহ্য।     প্রতীক  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Wat_Ratchaburana_(Ayutthaya),_Garuda_Prang.jpg|বাম|থাম্ব|একটি গরুড় সজ্জা উপর prang এর 15 তম শতকের Wat Ratchaburana, Ayutthaya ঐতিহাসিক পার্ক. এই গরুড় একটি পাখির মতো পৌরাণিক পশু যা নিয়ে হিন্দু এবং বৌদ্ধ ঐতিহ্য। গরুড় একটি বড় জীব যার অর্ধেক মানুষ এবং অর্ধেক-পাখি। Prime Minister's Office 2000, p. 22  ঐতিহাসিক প্রতীক  সিয়ামের বাহিনীর কোট  thumb|left|upright|A Buddhist Theological degree from 1910, from Uttaradit Province. The coat of arms of Siam is used on the letterhead. ১৮৭৩ সাল থেকে ১৯১০ সাল পর্যন্ত, একটি হেরাল্ডিক ধরনের কোট সিয়ামের জাতীয় প্রতীক হয়ে উঠেছিল। National Emblem Act (1890)  বর্তমান প্রতীকটি এই প্রতীক থেকে মৌলিকভাবে আলাদা, যা ইউরোপীয় হেরাল্ড্রি এর প্রভাব অনুসারে ১৮৯৭ সালে রাজা রাম দ্বারা প্রবর্তিত হয়েছিল। অস্ত্রের কোটের ছবিতে আপনি একটি ট্রাইডেন্টের সাথে একটি ঢাল দেখেন, যার উপরে গ্রেট বিজয়ী মুকুট টাওয়ার এবং উভয় পাশে রয়েছেন - দুই হেরাল্ডিক সিংহরা রয়েল ছাতা ধরে। এই রাজা এর প্রতীক - জাতি, রাজকীয় রাজবংশ এবং তাদের মর্যাদা রক্ষাকর্তা।    তথ্যসূত্র
সুপ্রাচিয়াসম্যাটিক নিউক্লিয়াস অথবা নিউক্লি (SCN) হচ্ছে হাইপোথ্যালামাসের একটি ক্ষুদ্র এলাকা; যা একদম সরাসরি অপটিক কায়াজমের উপর অবস্থিত। এটি সার্কেডিয়ান রিদমকে নিয়ন্ত্রণ করে। ২৪ ঘণ্টার জীবনচক্রে ২০,০০ নিউরনকে ব্যবহার করে, এটি নিউরন ও হরমোনের কার্যক্রমকে নিয়ন্ত্রণ করে।  এই এসচিএন মস্তিষ্কের অন্যান্য অনেক অংশের সাথে আন্তঃক্রিয়া করে। এটি বিভিন্ন কোষ এবং বিভিন্ন পেপটাইড (ভ্যাসোপ্রেসিন ও ভ্যাসোকেটিভ ইন্টেস্টাইনাল পেপটাইড) এবং নিউরোট্রান্সমিটারকে ধারণ করে।   তথ্যসূত্র   বিষয়শ্রেণী:হাইপোথ্যালামাস বিষয়শ্রেণী:ঘুমের শারীরতত্ত্ব বিষয়শ্রেণী:দৈবসিক ছন্দ বিষয়শ্রেণী:নিদ্রা শারীরতত্ত্ব
র‍্যাচেল লো (৬ জুলাই ১৯২৩ - ১৪ ডিসেম্বর ২০১৪)  একজন ব্রিটিশ চলচ্চিত্র ইতিহাসবিদ, যিনি সাত-খণ্ডের দ্য হিস্ট্রি অফ দ্য ব্রিটিশ ফিল্মের লেখক হিসাবে সর্বাধিক পরিচিত। Low, Rachael (ed.) The History of British Film (Volume 1): The History of the British Film 1896–1906;  (2004; reprinted 6 July 2011).   তথ্যসূত্র   বিষয়শ্রেণী:ব্রিটিশ নারী ইতিহাসবিদ বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:২০১৪-এ মৃত্যু বিষয়শ্রেণী:১৯২৩-এ জন্ম বিষয়শ্রেণী:ব্রিটিশ চলচ্চিত্র ইতিহাসবিদ